Shalom ja hyvää iltaa! Tässä TV7-uutiset Jerusalemista.
Olen Erin Viner ja tuuraan Jonathan Hesseniä.
Uutisotsikoissa tänään: -
Puolustusministeri Joav Gallant määräsi ilmavoimat valmistautumaan -
monen rintaman konfliktiin Irania vastaan minä hetkenä hyvänsä.
Esikuntapäällikkö, kenraaliluutnantti Herzi Halevi korosti -
Israelin valmiutta iskeä Irania vastaan.
Iranin presidentti Ebrahim Raisi julisti, -
että Iran kykenee välttämään USA:n pakotteet -
nyt kun Iran ratifioi kahdenvälisen kauppasopimuksen Indonesian kanssa
Israelin puolustuslaitos tunnistaa kielteisiä kehityssuuntia Iranissa, -
ja sotilaallinen ennakkovastaus voi olla välttämätön.
Pääministeri Benjamin Netanjahu vakuutti, -
että IDF on ottanut laadullisia harppauksia, -
joista viholliset jäävät kauas taakse, -
vaikka nämäkin ovat kehittyneet monilla sotilasaloilla.
Päätin juuri vierailun tiedustelu- tukikohtaan ja oloni on rohkaistunut.
Israel on ottanut uutta etumatkaa kaikkiin vihollisiin nähden -
ihmisälyn ja tekoälyn yhdistelmän avulla.
Näin tänään, että tulevaisuus on jo täällä.
Viholliset kuulkoot, että olemme kaukana edellänne.
Netanjahu teki tarkastuksen salaisessa paikassa, -
mutta puolustusministeri Joav Gallant vieraili avoimesti -
etelän suuressa lentotukikohdassa.
Hän sai kattavan päivityksen Kilpi ja nuoli -operaation saavutuksista.
Kävin iltapäivällä ilmavoimien luona -
arvioidakseni ilmavoimien operatiivisten saavutusten toteutusta -
Kilpi ja nuoli -operaatiossa.
Sanon ilmavoimien ja IDF:n sotilaille sekä Israelin kansalle, -
että meillä on joku, johon luottaa.
Ilmavoimat on todella laadukas niin sotilaiden kuin teknologian osalta.
Ilmavoimien ja erinomaisen tiedusteluhaaramme yhteistyö -
tuotti halutut tulokset Kilpi ja nuoli -operaatiossa.
Vaikka ilmavoimien operatiivisia toimia oli vaikuttavaa katsella, -
puolustusministeri painotti, -
että sotilaiden pitää olla valmiita taistelemaan Irania vastaan -
mahdollisessa konfliktissa, joka voi puhjeta milloin tahansa.
Viestini ilmavoimien sotilaille on, -
että vaikka suoriuduitte laadukkaasti Kilpi ja nuoli -operaatiossa, -
päätavoite, johon valmistaudumme, -
on paljon monimutkaisempi, vaikeampi ja merkittävämpi.
Teidän pitää olla valmiina joka hetki.
Vaikka Israel vaikuttaa puhuvan aiempaa enemmän -
laajan eskalaation mahdollisuudesta, -
IDF:n esikuntapäällikkö, kenraaliluutnantti Herzi Halevi sanoi -
Reichmann-yliopiston strategia- ja politiikkainstituutin konferenssissa, -
että Israelin on pakko toimia paljon voimakkaammin Irania vastaan, -
jos yhteenotto joskus tapahtuu.
Israel ei toimi monen rintaman sodassa -
samalla lailla kuin yhden rintaman konfliktissa.
Meillä on hyvin vahva suorituskyky, johon kuuluu voimakkaita välineitä.
Kun monen sektorin sota puhkeaa kolmea tai viittä tahoa vastaan, -
käytämme huomattavasti enemmän ja terävämmin voimaa, -
koska tilanne on paljon mutkikkaampi.
Siihen valmistautuminen on perustavanlaatuinen muutos.
Halevin mainitsemiin eri skenaarioihin kuuluu myös Iranin vahvin kätyri, -
Libanonissa toimiva Hizbollah.
Halevi painotti kuitenkin, että terrori- ryhmän johtaja Hassan Nasrallah -
pelkää selvästi ryhtyä avoimeen taisteluun, -
koska IDF on valmis voittamaan sen.
Kun sanon, että minua pelottaa juosta maraton kuumana iltapäivänä, -
minua ei välttämättä pelota juosta viittä kilometriä siihen aikaan.
Se tarkoittaa, että pelote on aina suhteellista.
Siinä mielessä sanoisin, että Nasrallah ei tietääkseni juokse maratoneja.
Hizbollahia pelottaa ryhtyä täysi- mittaiseen sotaan Israelia vastaan.
Nasrallah luulee ymmärtävänsä, miten ajattelemme.
Siksi hän uskaltaa haastaa meitä sellaisilla osa-alueilla, -
joiden hän ei usko sytyttävän sotaa.
Näen tämän hyvänä reittinä luoda yllätyksiä sitten kun se on tarpeen.
Olemme valmiina taisteluun pohjoisrintamalla, -
ja valmius kehittyy päivä päivältä.
Pitää painottaa, että jalkaväen takia -
pohjoisrintaman kampanjasta tulee kodinturvajoukoille vaikea.
Selviämme, mutta siitä tulee vaikeaa.
Libanonille se on seitsenkertaisesti vaikeampaa -
ja Hizbollahille vielä pahempaa.
Libanonin nykyisen taloustilanteen takia -
jälleenrakentaminen sodan jälkeen on sille erittäin hankalaa.
Toinen toimija, joka luultavasti vedetään monisektoriseen sotaan -
olisi Libanonin itänaapuri Syyria.
Presidentti Bašar al-Assadin hallinto on pitkään sallinut Iranin joukkojen -
käyttää Syyrian maaperää taisteluun Israelia vastaan.
Syyria alkaa toipua, mutta jälleenrakentamisen tie on pitkä.
En voi sanoa, että sisällissodan viimeinen luoti olisi jo laukaistu.
Syyria on kiintynyt Iraniin, -
ja Iran käyttää Syyriaa mahdollisena taistelukenttänä Israelia vastaan.
Kuten sanottua, tiedostamme sen todellisuuden.
Tahtoisin muistuttaa Bašar al-Assadia eräästä kiinnostavasta tosiasiasta -
tänä tilastotietojen aikana: jokainen valtio, joka on tukeutunut Iraniin, -
on kaatunut ja tuhonnut tulevaisuutensa.
Halevi mainitsi selvän alueellisen kehityssuunnan, -
että pragmaattinen arabileiri lähentää suhteitaan Iraniin.
Halevi kuitenkin painotti, että suuntaus on keinotekoinen.
Viime kuukausina Lähi-idässä on nähty ilmiö, -
jossa maat lähentävät suhteitaan Iraniin.
En usko, että maat luottaisivat Iraniin, -
tahtoisivat rauhansopimuksia tai uskoisivat sellaisten kestävän.
Uskon, että kyse on pyrkimyksestä lievittää Lähi-idän jännitteitä -
ja välttää suuria konflikteja, mikä on valtioiden valinta.
Halevi jatkoi korostamalla, että vaikka Iranin liioittelu -
on pääasiassa kohdistettu Israelia sekä yleisesti USA:ta vastaan, -
Iranin johto on pohjimmiltaan vihamielinen kaikkia länsimaita -
ja länsimaisten arvojen vaikutusvaltaa vastaan.
Näkökulma näyttäisi voimistuvan -
globaalin kilpailun nopean kiihtymisen yhteydessä -
muun muassa USA:n ja Kiinan välillä.
Suurvaltoja tarkastelemalla nähdään, -
että etenkin USA:n ja Kiinan kilpailu voimistuu.
Näemme, miten Kiina vahvistaa jalansijaansa Lähi-idässä tuntuvasti.
Lähistöllämme Iran, joka ei ole suur- valta mutta suuri valtio kuitenkin, -
on ryhtynyt sivilisaatioiden taistoon.
Samuel Huntington kirjoitti aiheesta tärkeän kirjan 1980-luvun lopulla.
Tämä ei ole sota Israelin valtiota tai Yhdysvaltoja vastaan -
vaan länsimaita vastaan -
ja länsimaisten arvojen ja normien vaikutusvaltaa vastaan.
Yhdysvallat on tärkein liittolaisemme, strateginen liittolainen, -
jonka tahdomme pysyvän puolellamme.
Globaalien muutosten keskellä ja kehitysprosessien tehostuessa -
Israelin valtion pitää rakentua ja osata ottaa ohjat omiin käsiinsä.
Samalla haluamme kumppaneita, jotka ovat meitä vahvempia, -
kuten erityisesti Yhdysvallat.
Israel valmistautuu "väistämättömään yhteenottoon Iranin kanssa", -
kuten johtavat amerikkalais- viranomaiset ovat kuvailleet TV7:lle.
Iran sen sijaan pyrkii vahvistamaan pettävää talouttaan -
etsimällä uusia tulonlähteitä.
Uusimman kahdenvälisen taloussopimuksen -
Iran on solminut Indonesian kanssa, jonka presidentti Joko Widodo -
tapasi juhlaseremoniassa Bogorissa Iranin presidentti Ebrahim Raisin.
Tänään Indonesia ja Iran ovat solmineet kauppasopimuksen.
Toivomme, että se lisää Indonesian ja Iranin välistä kaupankäyntiä.
Presidentti Raisi ja minä puhuimme myös B2B-sopimuksesta, -
kehittämisinvestoinnista uuteen pääkaupunkiimme Nusantaraan -
ja ratkaisusta öljy- ja kaasusektorin investointeihin.
Vihollistemme asettamista pakotteista ja uhkauksista huolimatta -
me Iranissa olemme onnistuneet nuoren sukupolvemme työn ansiosta -
ottamaan merkittäviä kehitysaskeleita, kasvamaan tiede- ja teknologia-alalla -
ja ottamaan merkittäviä askeleita talouskehityksessä.
Uskomme, että pakotteet ja uhkaukset eivät pysäytä kehitystämme.
Kumppanuudet ja suhteet naapurimaihin, islamilaisiin maihin -
ja samalla tavalla ajatteleviin maihin ovat meille etusijalla.
Kiitos seurasta!
Rukoillaan rauhaa Jerusalemille ja lunastusta Israelille.
Olen Erin Viner. Siunattua illanjatkoa!
Huomiseen, jos Jumala suo.
Suomennos: Maija Tuukkanen